open-index/open-wikipedia-markdown huggingface dataset:
Bronssuikerbekkie

Die **bronssuikerbekkie** (*Nectarinia kilimensis*) is 'n gelokaliseerde algemene standvoël en nomade van woudrande, varingveld en aangrensende grasveld. Die voël is 14 – 22&nbsp;cm groot en weeg 12 - 17 gram. In Engels staan die voël bekend as die *Bronzy sunbird*.

duimnael|links|'n Bronssuikerbekkie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
56ste Oscar-toekenningsaand

Die **56ste Oscar-toekenningsaand** is op 9 April 1984 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1983. Die aanbieder was Johnny Carson.

Die 1,5 meter lange Linda Hunt het die Oscar vir beste vroulike byspeler gewen vir haar rol as Billy Kwan, ’n manlike Chinees-Australiese fotograaf in *The Year of Living Dangerously*. Sy was die eerste akteur wat ’n Oscar gewen het vir die uitbeelding van ’n karakter van die teenoorgestelde geslag.

Gordon Willis, ’n gerespekteerde kinematograaf wat veral bekend is vir sy onbenoemde werk aan *The Godfather*, *The Godfather: Part II* en *Manhattan*, het sy eerste benoeming gekry vir beste kinematografie vir *Zelig*.

Toe die draaiboekskrywer Horton Foote in 1963 aangekondig is as wenner van die Oscar vir die beste verwerkte draaiboek vir *To Kill a Mockingbird*, was hy nie op die seremonie nie omdat hy nie gedink het hy sou wen nie. Dié keer was hy wel teenwoordig en het hy weer gewen, vir beste oorspronklike draaiboek vir *Tender Mercies*.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Hal Roach

### Jean Hersholt- Humanitêre Prys 
* M. J. Frankovich

### Spesiale Prestasieprys 
* *Return of the Jedi* – Richard Edlund, Dennis Muren, Ken Ralston, Phil Tippett

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Rooiborssuikerbekkie

links|duimnael|'n Wyfie in die Krugerwildtuin
Die **rooiborssuikerbekkie** (*Chalcomitra senegalensis*) is 'n algemene standvoël, nomade en plaaslike trekvoël in boomveld, savanne en voorstedelike tuine. Sommige voëls trek in die winter weg uit die dorre gebiede. Die voël is 14&nbsp;cm groot en weeg 10 - 17 gram. In Engels staan die voël bekend as die *scarlet-chested sunbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
58ste Oscar-toekenningsaand

Die **58ste Oscar-toekenningsaand** is op 24 Maart 1986 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1985. Die aanbieders was Alan Alda, Jane Fonda en Robin Williams.

*The Color Purple* het *The Turning Point* se rekord van 1978 geëwenaar as die prent met die meeste benoemings wat nie een Oscar gewen het nie: altesaam 11.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Paul Newman
* Alex North
* John H. Whitney sr.

### Jean Hersholt- Humanitêre Prys 
* Charles Rogers

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
57ste Oscar-toekenningsaand

Die **57ste Oscar-toekenningsaand** is op 25 Maart 1985 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1984. Die aanbieder was Jack Lemmon.

Sally Field het vir een van die hoogtepunte van die aand gesorg met haar toespraak toe sy die Oscar vir beste aktrise wen: "The first time I didn't feel it, but this time I feel it, and I can't deny the fact that you like me, right now, you like me!"

Die wenner van die prys vir beste manlike byspeler, Haing S. Ngor, was ’n Kambodjaanse snydokter wat die wreedhede van die Khmer Rouge oorleef het. Hy het gewen vir sy rol in *The Killing Fields*, al het hy geen vorige ondervinding van toneelspel gehad nie. Hy is net een van twee nie-professionele akteurs wat dit nog reggekry het.

Die 77-jarige Peggy Ashcroft was die oudste aktrise wat nog die Oscar vir beste vroulike byspeler gewen het, vir *A Passage to India*.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* James Stewart
* National Endowment for the Arts

### Jean Hersholt- Humanitêre Prys 
* David L. Wolper

### Spesiale Prestasieprys 
* *The River* – Kay Rose

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
59ste Oscar-toekenningsaand

Die **59ste Oscar-toekenningsaand** is op 30 Maart 1987 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1986. Die aanbieders was Chevy Chase, Goldie Hawn en Paul Hogan.

Dit was die laaste seremonie vir 23 jaar wat meer as een aanbieder gehad het, tot met die 82ste Oscar-toekenningsaand met Alec Baldwin en Steve Martin.

Die wenner in die kategorie vir beste aktrise, Marlee Matlin, was die eerste en enigste dowe Oscar-wenner. Sy is ook die jongste mens wat die prys vir beste aktrise gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Ralph Bellamy
* E.M. (Al) Lewis

### Irving G. Thalberg-gedenkprys 
* Steven Spielberg

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
60ste Oscar-toekenningsaand

Die **60ste Oscar-toekenningsaand** is op 11 April 1988 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1987. Die aanbieder was Chevy Chase.

Die Skrywersgilde van Amerika se staking, wat op 7 Maart begin het, is ’n paar keer tydens die seremonie genoem, soos toe Chase gesê het sy "hele monoloog is goedgunstig geskenk deur vyf vragmotorbestuurders".

Die seremonie is oorheers deur die prente *The Last Emperor*, wat al nege sy benoemings gewen het, en *Moonstruck*, wat ses benoemings gekry en drie Oscars gewen het. *The Last Emperor* het die rekord van *Gigi* van 1959 geëwenaar van die meeste benoemings waarvan almal gewen is. Dit was ook die eerste prent ná *Gigi* wat die Oscar vir beste prent gewen het sonder om enige benoemings vir toneelspel te kry.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Irving G. Thalberg-gedenkprys 
* Billy Wilder

### Spesiale Prestasieprys 
* *RoboCop* – Stephen Flick en John Pospisil

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Gryssuikerbekkie

Die **gryssuikerbekkie** (*Cyanomitra veroxii*) is 'n gelokaliseerde, algemene standvoël in kus- en rivierwoude. Die voël is 14&nbsp;cm groot en weeg 11 - 15 gram. In Engels staan die voël bekend as die *grey sunbird*.

duimnael|links|'n Jong gryssuikerbekkie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
55ste Oscar-toekenningsaand

Die **55ste Oscar-toekenningsaand** is op 11 April 1983 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1982. Die aanbieders was Liza Minnelli, Dudley Moore, Richard Pryor, Walter Matthau.

Die seremonie is feitlik oorheers deur die prent *Gandhi*, wat 11 benoemings gekry en 8 Oscars gewen het.

Louis Gossett Jr. was die eerste swart Amerikaner wat ’n prys vir beste manlike byspeler gewen het vir sy rol as die harde drilsersant in *An Officer and a Gentleman*.

Meryl Streep het haar eerste Oscar vir beste aktrise gewen. Sy is die vorige jaar vir ''The French Lieutenant's Woman* benoem en sou in die volgende 30 jaar nog 13 keer benoem word. Streep het in 1980 ook die Oscar vir beste vroulike byspeler ontvang vir *Kramer vs Kramer''.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Mickey Rooney

### Jean Hersholt- Humanitêre Prys 
* Walter Mirisch

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
61ste Oscar-toekenningsaand

Die **61ste Oscar-toekenningsaand** is op 29 Maart 1989 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1988. Daar was geen amptelike aanbieder nie. Die Oscars vir tegniese prestasies in 10 dae vroeër in die Beverly Hills Hotel gehou..

*Rain Man* en *Who Framed Roger Rabbit* het elk vier Oscars gewen. Eersgenoemde is ook as die beste rolprent aangewys.

## Omstredenheid 
In ’n poging om meer TV-kykers te lok het die Academy die rolprentvervaardiger Allan Carr gehuur vir die uitsending. Hy wou meer luister aan die seremonie verleen en het ’n openingsitem saamgestel wat gebaseer was op die musiekrevue *Beach Blanket Babylon*. Hy het die skepper daarvan, Steve Silver, gehuur om die toneel saam met hom te skep.

Die seremonie het gemengde reaksie ontlok. Dit is onder meer beskryf as "sonder towerkrag", en as ’n verleentheid. Altesaam 17 mense, onder andere die akteurs Paul Newman, Gregory Peck en Julie Andrews, het ’n ope brief onderteken waarin die seremonie beskryf is as "’n verleentheid vir beide die Academy en die hele rolprentbedryf".

Die vervaardigers van volgende Oscar-aande het daarna gebruik gemaak van kort tonele uit rolprente eerder as lewende items.

### Erepryse 
* National Film Board of Canada
* Eastman Kodak Company

### Spesiale Prestasieprys 
* Richard Williams

## Bibliografie 
* 

## Verwysings 
* 

## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
62ste Oscar-toekenningsaand

Die **62ste Oscar-toekenningsaand** is op 26 Maart 1990 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1989. Die aanbieder was Billy Crystal. Die Oscars vir tegniese prestasies in drie weke vroeër in die Beverly Hilton gehou.

*Driving Miss Daisy* het die meeste benoeming gekry en die meeste Oscars ingepalm, en is ook aangewys as beste rolprent. Jessica Tandy het ook die prys as beste aktrise gewen. Sy was toe op 80 die oudste wenner van ’n mededingende Oscar as beste aktrise.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Akira Kurosawa

### Jean Hersholt- Humanitêre Prys 
* Howard W. Koch

## Bibliografie 
* 

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Swartpenssuikerbekkie

Die **swartpenssuikerbekkie** (*Cinnyris shelleyi*) is 'n seldsame standvoël en nomade in breëblaarboomveld. Die voël kom in die Oos-Caprivi voor. Die voël is 11&nbsp;cm groot en weeg 9 - 11 gram. In Engels staan die voël bekend as die ''Shelley's sunbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.'' Struik Nature. Vierde Uitgawe 2011.
Bloukruissuikerbekkie

Die **bloukruissuikerbekkie** (*Cinnyris neergaardi*) is 'n endemiese, redelik algemene gelokaliseerde standvoël in doringboomsavanne en sandwoud. Die voël se status is amper bedreigd. Die voël is 10&nbsp;cm groot en weeg 5 - 7 gram. In Engels staan die voël bekend as ''Neergaard's sunbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
* *Sasol Voëls van Suider-Afrika.'' Struik Nature. Vierde Uitgawe 2011.
64ste Oscar-toekenningsaand

Die **64ste Oscar-toekenningsaand** is op 30 Maart 1992 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1991. Die aanbieder was Billy Crystal.

*The Silence of the Lambs* het die meeste Oscars (vyf) gewen, onder meer vir beste prent, regisseur, akteur en aktrise.

Enkele dae voor die seremonie het LGBT-aktivistegroepe soos Queer Nation en Out in Film planne aangekondig vir ’n optog buite die Dorothy Chandler Pavilion uit protes teen die kleinerende en onvleiende uitbeelding van homoseksuele in prente soos *The Silence of the Lambs*, *JFK* en *Basic Instinct*. Hulle wou ook die verrigtinge in die teater ontwrig. Op die dag van die seremonie het verskeie demonstreerders plakkate gedra met slagspreuke soos "Stop Hollywood's Homophobia" en "Hollywood Stop Censoring Our True Queer Lives." Net een man met ’n kaartjie is uit die teater begelei nadat hy statistieke oor vigs geskree het tydens die voorstelling van ’n beste-liedjie-optrede.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Satyajit Ray

### Irving G. Thalberg-gedenkprys 
* George Lucas

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
65ste Oscar-toekenningsaand

Die **65ste Oscar-toekenningsaand** is op 29 Maart 1993 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1992. Die aanbieder was Billy Crystal.

*Unforgiven* is vir nege Oscars benoem en het vier daarvan gewen, onder meer vir beste rolprent en regisseur.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Federico Fellini

### Jean Hersholt- Humanitêre Prys 
* Audrey Hepburn
* Elizabeth Taylor

### Prys van Verdienste 
* Chadwell O'Connor

### Gordon E. Sawyer-prys 
* Erich Kaestner

### John A. Bonner-aanbevelingsmedalje 
* Petro Vlahos

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
53ste Oscar-toekenningsaand

Die **53ste Oscar-toekenningsaand** is op 31 Maart 1981 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1980. Die aanbieder was Johnny Carson. Die seremonie sou aanvanklik op 30 Maart gehou word, maar is met ’n dag uitgestel ná die sluipmoordpoging op pres. Ronald Reagan.

David Lynch se *The Elephant Man* en Martin Scorsese se *Raging Bull* het die meeste benoemings gehad: agt elk. Michael Apted se ''Coal Miner's Daughter* het sewe benoemings gekry. *Ordinary People* het op die ou end die Oscar vir beste rolprent ingepalm.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Henry Fonda

### Spesiale Prestasieprys 
* *Star Wars Episode V: The Empire Strikes Back'' (Brian Johnson, Richard Edlund, Dennis Muren, Bruce Nicholson)

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
67ste Oscar-toekenningsaand

Die **67ste Oscar-toekenningsaand** is op 27 Maart 1995 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1994. Die aanbieder was David Letterman.

Die seremonie word dalk die beste onthou om sy aanbieder. Letterman is deur sommige beskou as anders maar goed; die meeste resensente het egter sy optrede as uiters swak beskryf en die hoop uitgespreek dat hy nooit weer die Oscars aanbied nie. Die negatiewe reaksie was hoofsaaklik weens Letterman se absurde soort humor.

*Forrest Gump* het die aand oorheers met 13 benoemings, waarvan dit ses gewen het – onder meer die tweede agtereenvolgende Oscar vir Tom Hanks vir beste akteur. Hanks was net die tweede persoon wat twee jaar agtereenvolgens in dié kategorie gewen het (die eerste was Spencer Tracy).

’n Dokumentêre prent is amper dié jaar as beste rolprent benoem. ’n Spesiale komitee stem vir die beste dokumentêr. *Hoop Dreams* het nie hul kortlys gehaal nie, hoewel dit op meer top-10-lyste van resensente was as enige ander fliek, insluitende *Forrest Gump*, *The Shawshank Redemption* en *Pulp Fiction*. Baie vooraanstaande resensente het ’n beroep op lede van die Academy gedoen om die dokumentêr as beste rolprent te benoem, iets wat nog nooit gebeur het nie. Hul poging het egter nie geslaag nie; *Hoop Dreams* is wel vir beste rolprentredigering benoem, een van die min dokumentêre wat in ’n algemene kategorie benoem is.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Michelangelo Antonioni

### Irving G. Thalberg-gedenkprys 
* Clint Eastwood

### Jean Hersholt- Humanitêre Prys 
* Quincy Jones

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Maricosuikerbekkie

Die **Maricosuikerbekkie** (*Cinnyris mariquensis*) is 'n algemene standvoël in boomveld en savanne, dikwels in redelik dorre gebied. Die voël is 12&nbsp;cm groot en weeg as volwassene tussen 8 en 14 gram. In Engels staan die spesie bekend as die *Marico sunbird*.

## Fotogalery 

Marico Sunbird.jpg|Mannetjie by voëlentblomme in Botswana
Maricosunbird.jpg|Mannetjie by voëlentblomme in Uganda
Nectarinia mariquensis (subadult) 1.jpg|'n Jong mannetjie by aalwynblomme in Namibië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
68ste Oscar-toekenningsaand

Die **68ste Oscar-toekenningsaand** is op 25 Maart 1996 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1995. Die aanbieder was Whoopi Goldberg.

Hoogtepunte van die aand was toe Christopher Reeve sy eerste openbare optrede maak nadat hy in ’n ongeluk verlam is, en ’n Oscar vir sy lewenslange bydrae tot die rolprentbedryf aan Kirk Douglas, wat herstel het van ’n beroerte. ’n Huldeblyk is ook aan Gene Kelly gebring wat ’n maand voor die seremonie oorlede is.

*Braveheart* het vyf van die 10 Oscars gewen waarvoor dit benoem is, insluitende vir beste rolprent. Dit het egter geen akteursbenoemings gekry nie; die volgende beste prent wat dit reggekry het, was *The Lord of the Rings: The Return of the King* wat in 2004 altesaam 11 benoemings gekry het waarvan nie een vir ’n akteur was nie.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Chuck Jones
* Kirk Douglas

### Gordon E. Sawyer-prys 
* Donald C. Rogers

### Spesiale Prestasieprys 
* John Lasseter vir *Toy Story*

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
66ste Oscar-toekenningsaand

Die **66ste Oscar-toekenningsaand** is op 21 Maart 1994 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1993. Die aanbieder was Whoopi Goldberg – die eerste vroulike swart Amerikaner wat dié eer te beurt val.

''Schindler's List* het die aand oorheers met 12 benoemings, waarvan dit sewe gewen het (onder meer die Oscar vir beste rolprent). Dit was die eerste swart-wit prent in 33 jaar wat die Oscar vir beste prent gewen het sedert *The Apartment*, en die laaste een tot *The Artist* in 2012.

Nog ’n suksesvolle prent was *The Piano'', wat agt benoemings gekry en drie Oscars gewen het. Anna Paquin was op 11-jarige ouderdom die tweede jongste wenner van ’n Oscar (naas Tatum O'Neal, wat dit op 10 gewen het). Die regisseur, Jane Campion, was net die tweede vrou wat vir beste regisseur benoem is; sy het nie in dié kategorie gewen nie, maar wel vir beste oorspronklike draaiboek.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Deborah Kerr

### Jean Hersholt- Humanitêre Prys 
* Paul Newman

### Gordon E. Sawyer-prys 
* Petro Vlahos

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
70ste Oscar-toekenningsaand

Die **70ste Oscar-toekenningsaand** is op 23 Maart 1998 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1997. Billy Crystal was vir die sesde keer die aanbieder en het ’n Emmy daarvoor gewen.

Die seremonie is oorheers deur die prent *Titanic*, wat vir 14 Oscars benoem is en 11 daarvan gewen het. Daarmee het hy twee rekords geëwenaar: dié van *All About Eve* (1951, 14 benoemings) en *Ben-Hur* (1960, 11 Oscars). Vanweë die gewildheid van die prent by die loket het die seremonie die hoogste kykerstal nog gehad (sowat 57,25 miljoen).

Dit was die laaste keer tot op hede (2013) dat nie een van die akteurspryse toegeken is vir karakters wat op biografieë gebaseer is nie en dat al vier wen akteurs Amerikaners was.

As ’n viering van 70 jaar van Oscar-toekenningsaande is tonele uit al die prente gewys wat al die Oscar as beste rolprent gewen het. Die Academy het ook 70 Oscar-akteurwenners  na die seremonie genooi. Die kamera het al die gesigte gewys terwyl die akteur of aktrise aangekondig is, asook die prent en die jaar waarvoor hulle gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Stanley Donen

### Gordon E. Sawyer-prys 
* Don Iwerks

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
69ste Oscar-toekenningsaand

Die **69ste Oscar-toekenningsaand** is op 24 Maart 1997 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1996. Die aanbieder was Billy Crystal.

Die seremonie is oorheers deur prente wat deur onafhanklike maatskappye vervaardig en van buite Hollywood gefinansier is. Dit het daartoe gelei dat 1996 die Jaar van die Onafhanklikes gedoop is. Net een van die benoemde prente vir beste rolprent was nie ’n onafhanklike produksie met ’n klein begroting nie.

Die jaar se groot wenner was *The English Patient*, wat 12 benoemings gekry en nege Oscars gewen het, onder meer vir beste rolprent. Ander prente wat baie benoemings gekry het, is *Fargo* (7), *Shine* (7), *Jerry Maguire* (5) en *Evita* (5).

Een van die pryse wat ’n opskudding veroorsaak het, is dié vir beste vroulike byspeler aan Juliette Binoche vir *The English Patient* – die gunsteling was Lauren Bacall vir *The Mirror Has Two Faces*. Binoche het self haar verbasing uitgespreek tydens haar toespraak en gesê sy dink Bacall verdien die Oscar.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Michael Kidd

### Irving G. Thalberg-prys 
* Saul Zaentz

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Geelpenssuikerbekkie

Die **geelpenssuikerbekkie** (*Cinnyris venustus*) is 'n algemene standvoël in boomveld, woudrande, plantasies en tuine. Die voël is 11&nbsp;cm groot en weeg 6 - 10 gram. In Engels staan die voël bekend as die *Variable sunbird* of *yellow-bellied sunbird*.

## Identifikasie 
Die geelpenssuikerbekkie is 'n redelik algemene standhoudende broeier in ekwatoriale Afrika. Twee eiers word in 'n hangende nes in 'n boom gelê. Hierdie spesie word in oop bosveld en gewasverbouing aangetref.

Geelpenssuikerbekkies is klein, slegs 10 cm lank. Hulle het medium-lengte dun afgeboë snawels en buisvormige tonge met 'n borselpunt, albei aanpassings vir hul nektarvoeding.

Die volwasse mannetjie het 'n blinkgroen kop, keel en nek, en 'n maroen borsband. By die meeste subspesies is die pens van die mannetjie geel, maar by 'n paar is dit oranje of wit. Die wyfie het 'n grysbruin rugkant en gelerige borskant, en 'n duidelike ligte supercilium. Die niebroeiende mannetjie lyk soos die wyfie, maar vertoon 'n bietjie groen, veral op die keel. Die roep is 'n duidelike tew-tew-tew-tew-tew.

## Galery

Variable_sunbird.jpg|Mannetjie
Variable Sunbird female RWD.jpg|Wyfie in Tanzanië
Variable sunbird (Cinnyris venustus venustus) male.jpg|Mannetjie *C. v. venustus*, Gambië
Variable sunbird (Cinnyris venustus venustus) female.jpg|Jongeling *C. v. venustus*, Gambië
Variable sunbird (Cinnyris venustus falkensteini) male.jpg|Mannetjie *C. v. falkensteini*, Kenia
Variable sunbird (Cinnyris venustus falkensteini) female.jpg|Wyfie *C. v. falkensteini*, Kenia

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Pidgin

‘n **Pidgin** of **pidgintaal** is ’n vereenvoudigde taal wat ontwikkel as ’n kommunikasiemiddel tussen twee of meer groepe wat nie ’n taal deel nie. Dit word algemeen toegepas in handelsituasies, of waar beide groepe ander tale praat as die land waarin hulle hulself bevind (maar geen gemene taal tussen die groepe bestaan nie). Wesenlik is ’n pidgin ’n vereenvoudigde kommunikasiemetode, aangesien dit uit die vuis uit, of volgens konvensie, saamgestel word deur individue of groepe mense. ’n Pidgin is nie ’n moedertaal van enige spraakgemeenskap nie, maar word eerder as ’n tweedetaal aangeleer. 

’n Pidgin kan opgebou word uit woorde, klanke of lyftaal van veelvuldige tale en kulture. Dit laat kommunikasie toe tussen mense en groepe wat andersins geen ooreenkomste in taal deel nie, en het geen rigiede reëls nie, solank beide partye mekaar kan verstaan. Pidgins kan verander word en volg nie ’n spesifieke volgorde nie. Pidgins het in die algemeen ’n lae aansien in verhouding tot ander tale.

Nie alle vereenvoudigde of "gebroke" vorms van ’n taal is pidgins nie. Elke pidgin het sy eie gebruiksnorme wat aangeleer moet word vir bedrewenheid in die pidgin.

## Verwysings
Taalkontak

**Taalkontak** kom voor wanneer twee of meer tale of variëteite op mekaar inwerk. Die studie van taalkontak word **kontaklinguistiek** genoem.

Veeltaligheid is hoogs waarskynlik algemeen regdeur die grootste deel van die menslike geskiedenis, deesdae is meeste mense in die wêreld meertalig. In stamverwante jagter-versamelaargemeenskappe was meertaligheid algemeen aangesien stamme moes kommunikeer met naburige gemeenskappe en daar gereeld ondertrouery was. In hedendaagse gebiede soos Sub-Sahara Afrika waar baie taalvariasie oor relatief klein afstande voorkom, is dit normaal vir iemand wat buite sy eie dorp of nedersetting sake doen om twee of meer tale magtig te wees.

Indien sprekers van verskillende tale nabye wisselwerking beleef is dit gewoon vir hulle tale om mekaar te beïnvloed. Tale ontwikkel normaalweg deur geleidelik dialektiese verskille op te bou totdat die twee dialekte nie meer onderling verstaanbaar is nie, tot 'n mate ooreenkomstig met die spesiegrens in biologie. Taalkontak kan ook voorkom op taalgrense, tussen abstraattale, of as gevolg van migrasie, met ŉ indringertaal wat as superstraat of substraat optree.

Taalkontak kom in vele verskynsels voor insluitend taalkonvergensie, ontlening en herleksifisering. Die mees algemene uitvloeisels is pidgins, kreooltale, kodewisseling en mengeltale. Ander mengeltale, soos Engels, val nie streng gesproke in die kategorieë nie.

## Verwysings
Belgiese Rewolusie

Die **Belgiese Rewolusie** (Frans: Révolution belge, Nederlands: Belgische Revolutie/opstand/omwenteling) was 'n konflik wat gelei het tot die afstigting van die suidelike provinsies (hoofsaaklik die voormalige Suidelike Nederlande) van die Verenigde Nederlande en die stigting van 'n onafhanklike Koninkryk van België.

Die inwoners van die suide was hoofsaaklik Vlaminge (sprekers van Nederfrankiese dialekte) en Walloniërs (sprekers van langues d' oil-dialekte). Beide volke was tradisioneel Rooms-Katoliek, in teenstelling met die grotendeels Protestantse (Nederduits Gereformeerde) noorde. Baie uitgesproke liberale het Koning Willem I se heerskappy as despoties beskou. Daar was hoë vlakke van werkloosheid en industriële onrus onder die werkersklasse. 

Op 25 Augustus 1830 het onluste in Brussel uitgebreek en is winkels geplunder. Teatergangers wat pas die nasionalistiese opera *Die Stomme van Portici* gekyk het, het by die gepeupel aangesluit. Opstande het elders in die land gevolg. Fabrieke is beset en masjinerie vernietig. Die orde is kort daarna herstel nadat Willem troepe na die suidelike provinsies gestuur het, maar onluste het voortgeduur en die leierskap is deur radikales ingeneem, wat afstigting begin aanroer het.

'n Groot aantal rekrute uit die suidelike provinsies het die Nederlandse eenhede verlaat en gedros. Die State-Generaal in Brussel het ten gunste van afstigting gestem en onafhanklikheid verklaar. In die nasleep is 'n Nasionale Kongres byeengeroep. Koning Willem het hom van toekomstige militêre optrede weerhou en 'n beroep gedoen op die Grootmoondhede. Tydens die gevolglike Londen Konferensie van 1830 het die groot Europese moondhede België se onafhanklikheid erken. Na die troonbestyging van Leopold I as "Koning van die Belge" in 1831 het koning Willem 'n laaste poging aangewend om België te herower en sy posisie deur middel van 'n militêre veldtog te herstel. Hierdie "Tiendaagse veldtog" het vanweë Franse militêre ingryping misluk. Die Nederlanders het die Londense konferensie se beslissing en gepaardgaande Belgiese onafhanklikheid eers in 1839 by wyse van die Verdrag van Londen aanvaar.

Die **Belgiese Rewolusie** het gelei tot die vestiging van 'n onafhanklike, Katolieke en neutrale België.

## Verwysings
Rimini

**Rimini** (Latyn: Ariminum) is 'n stad in die ooste van Italië aan die Adriatiese See. Die stad is 'n toeristebestemming en het 146 606 inwoners gehad in 2013.
Spraakbond

ŉ **Spraakbond** (ook aangedui met die Duitse woord "Sprachbund") is 'n groep tale wat op een of ander manier gelyksoortig geraak het as gevolg van geografiese nabyheid en taalkontak. Hulle kan geneties onverwant wees, of net verlangs verwant. Waar genetiese verwantskappe onduidelik is, kan die spraakbondkarakteristieke 'n valse beeld van verwantskap weergee. Oppervlakte-eienskappe is verwante eienskappe van ŉ groep tale in 'n spraakbond.

## Geskiedenis 
In 'n 1904-verhandeling beklemtoon Jan Baudouin de Courtenay die behoefte om te onderskei tussen taalooreenkomste wat ontstaan uit 'n genetiese verwantskap en die wat ontstaan uit konvergensie as gevolg van taalkontak.
Die term *Spraakbond*/*Sprachbund*, 'n leenvertaling vanaf die Russiese term *языковой союз* (*jazikowoi sojoez*), is deur Nikolaj Troebetskoj bekend gestel in 'n artikel in 1923.
In 'n verhandeling wat voorgelê is tydens die 1ste Internasionale kongres vir Linguistiek in 1928, definieer Troebetskoj 'n spraakbond as 'n groep tale met ooreenkomste in sintaksis, morfologiese struktuur, kulturele woordeskat en klanksisteme, maar sonder sistematies grondige ooreenkomste, gedeelde basiese morfologie of gedeelde basiese woordeskat.

In teenstelling beskryf 'n spraakgebied, ook bekend as 'n dialekkontinuum, 'n groep geneties verwante dialekte wat regoor 'n geografiese gebied gepraat word, en slegs minimaal verskil tussen gebiede wat geografiese nabygeleë is, en geleidelik minder wedersyds verstaanbaar raak soos die afstand vergroot.

## Verwysings
54ste Oscar-toekenningsaand

Die **54ste Oscar-toekenningsaand** is op 29 Maart 1982 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1981. Die aanbieder was Johnny Carson.

*Reds* was die gunsteling om te wen met 12 benoemings, maar *Chariots of Fire* het in ’n verrassende wending die Oscar vir beste rolprent ingepalm. Dit was die eerste keer in 13 jaar dat ’n Britse prent dié prys wen.

Henry Fonda het in dié jaar sy eerste Oscar gewen (vir *On Golden Pond*). Op 76 jaar was hy die oudste wenner in die kategorie vir beste akteur. Sy enigste ander benoeming was 41 jaar tevore vir *The Grapes of Wrath*. Sy medester Katharine Hepburn het haar vierde Oscar vir beste aktrise gewen en is die aktrise met die meeste pryse in dié kategorie.

Dit was die eerste jaar dat ’n Oscar vir beste grimering toegeken is; die wenner was Rick Baker vir *An American Werewolf in London*.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Barbara Stanwyck

### Jean Hersholt- Humanitêre Prys 
* Danny Kaye

### Irving G. Thalberg-gedenkprys 
* Albert R. Broccoli

### Gordon E. Sawyer-prys 
* Joseph Walker

### Spesiale Prestasieprys 
* Ben Burtt en Richard L. Anderson vir *Raiders of the Lost Ark*

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
63ste Oscar-toekenningsaand

Die **63ste Oscar-toekenningsaand** is op 25 Maart 1991 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1990. Die aanbieder was Billy Crystal.

Die grootste wenner was *Dances with Wolves*, wat sewe Oscars ingepalm het, onder meer vir beste rolprent en regisseur. Whoopi Goldberg het die prys vir beste vroulike byspeler gewen en was die eerste swart Amerikaner wat ’n Oscar gewen het sedert Hattie McDaniel in 1939.

Een van die mense wat opgetree het, was Reba McEntire. Haar besluit om te sing was effens omstrede omdat sewe lede van haar orkes en haar reisbestuurder onder die tien mense was wat ’n week tevore in ’n vliegongeluk naby San Diego gesterf het. Sy het die benoemde liedjie ''I'm Checking Out* uit die prent *Postcards from the Edge* opgedra aan haar orkeslede wat gesterf het.

Dit was die laaste keer dat daar nie ’n kategorie vir beste visuele effekte was nie en waar ’n spesiale prestasieprys in die plek daarvan toegeken is.

Billy Crystal het as aanbieder twee Emmys gewen – een vir skryf en die ander vir die aanbieding.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Sophia Loren
* Myrna Loy
* Roderick T. Ryan, Don Trumbull en Geoffrey H. Williamson

### Irving G. Thalberg-gedenkprys 
* David Brown en Richard D. Zanuck

### Spesiale Prestasieprys 
* *Total Recall''&nbsp;– Eric Brevig, Rob Bottin, Tim McGovern en Alex Funke

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Oranjeborssuikerbekkie

__NOTOC__

Die **oranjeborssuikerbekkie** (*Anthobaphes violacea*) is 'n algemene endemiese-algemene standvoël en plaaslike nomade in fynbos en aangrensende tuine. Die voël is 12 tot 15&nbsp;cm groot en weeg 7 tot 13 gram. In Engels staan dit as die *orange-breasted sunbird* bekend.

## Galery

Female_Anthobaphes.jpg|'n Wyfie versamel plantvesels vir die nesvoering
Anthobaphes violacea 273464585.jpg|Nesingang in fynbos te Rooiels, Wes-Kaap
Anthobaphes violacea.jpg|Mannetjie by *Kniphofia*-bloeiwyse te Kirstenbosch

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
75ste Oscar-toekenningsaand

Die **75ste Oscar-toekenningsaand** is op 23 Maart 2003 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2002. Steve Martin was die aanbieder.

Met sy 13 benoemings het *Chicago* die voortou geneem. Dit het ses van die Oscars gewen en is die eerste musiekprent sedert *Oliver!* in 1968 wat die kategorie vir beste rolprent wen. Roman Polanski, wat vir die vierde keer benoem is, het die prys vir beste regisseur gewen.

Adrien Brody was op 29 die jongste persoon wat die Oscar vir beste akteur wen – vir sy rol in *The Pianist*. Vir die eerste keer in die geskiedenis is ’n fiktiewe persoon vir ’n Oscar benoem: Donald Kaufman is saam met Charlie Kaufman benoem vir die Oscar vir die beste verwerkte draaiboek vir die rolprent *Adaptation*. In die prent is Donald Kaufman die fiktiewe tweelingbroer van Charlie Kaufman, gespeel deur Nicolas Cage.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Peter O'Toole

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
76ste Oscar-toekenningsaand

Die **76ste Oscar-toekenningsaand** is op 29 Februarie 2004 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2003. Billy Crystal was vir die agtste keer die aanbieder.

*The Lord of the Rings: The Return of the King* het ’n rekord opgestel deur vir al 11 sy benoemings Oscars te wen, insluitende beste prent en regisseur. Die Suid-Afrikaans gebore aktrise Charlize Theron het die Oscar vir beste aktrise ingepalm.

Ná die omstrede vertoning tydens die Super Bowl XXXVIII toe Justin Timberlake ’n stuk van Janet Jackson se uitrusting afgetrek en haar bors ontbloot het, het die uitsaaikorporasie ABC besluit om ’n vertraging van vyf sekondes in die uitsending in te werk om ’n soortgelyke voorval te voorkom. Die president van AMPAS, Frank Pierson, het beswaar aangeteken – volgens hom was dit nie ’n regeringsensuur nie, maar "’n netwerkverteenwoordiger wat in effek raai wat ’n regering sal toelaat, en dit kan selfs erger wees". Hierop het die vervaardiger van die seremonie, Joe Roth, geantwoord dat net vloekwoorde uitgesny sou word en nie dele van politieke toesprake nie.

Die seremonie het gemengde reaksie onder resensente uitgelok. Baie het dit beskou as flou en oninteressant en die vertraging in die uitsending is ook gekritiseer. Ander publikasies was positiewer en het veral Crystal se aanbieding geprys.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Blake Edwards

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
77ste Oscar-toekenningsaand

Die **77ste Oscar-toekenningsaand** is op 27 Februarie 2005 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2004. Die komediant Chris Rock was die aanbieder.

Die biografiese prent oor die lewe van die eksentrieke Howard Hughes, *The Aviator*, het die meeste benoemings gekry (11), onder meer vir beste prent – maar laasgenoemde Oscar is deur *Million Dollar Baby* opgeraap. *Finding Neverland* en *Million Dollar Baby* het elk sewe benoemings gekry. Die Suid-Afrikaanse prent *Yesterday* is benoem vir beste buitelandse rolprent.

Op 74 was Clint Eastwood die oudste regisseur wat ’n Oscar wen. Dit was die tweede jaar agtereenvolgens dat hy ’n prent (*Million Dollar Baby*) geregisseer het waarvoor twee akteurs Oscars wen.

Cate Blanchett het die Oscar vir beste vroulike byspeler ontvang vir haar vertolking van Katharine Hepburn in *The Aviator* – dit was die enigste keer in die geskiedenis dat ’n akteur ’n Oscar gewen het vir die uitbeelding van ’n ander akteur wat ’n Oscar gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
78ste Oscar-toekenningsaand

Die **78ste Oscar-toekenningsaand** is op 5 Maart 2006 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2005. Jon Stewart was die aanbieder.

Ang Lee se drama *Brokeback Mountain* het die meeste benoemings gekry (8). *Crash*, *Good Night, and Good Luck* en *Memoirs of a Geisha* het elk ses benoemings gehad.

Die seremonie is gekenmerk deur die benoeming van baie onafhanklike prente met ’n klein begroting. Baie nuusorganisasies het dit die "Gay Oscars" gedoop omdat prente soos *Brokeback Mountain*, *Capote* en *Transamerica* prominente gay of transgender-karakters ingehad het en almal sterk kandidate vir die beste prent, akteur en aktrise was. Die onderwerp van ander benoemde prente het ook gefokus op omstrede politieke en sosiale temas, soos rasseverhoudings en rassisme (*Crash*) en terrorisme en sluipmoorde (*Munich*, *Syriana*).

Daar was taamlike omstredenheid omdat *Crash* die Oscar vir beste prent gewen het terwyl *Brokeback Mountain* die gunsteling was en in die aanloop tot die Oscar-aand meer ander pryse gewen het. Albei prente het drie Oscars gewen, so ook *Memoirs of a Geisha* en *King Kong*.

Die Suid-Afrikaanse prent *Tsotsi* het die Oscar vir beste buitelandse rolprent gewen.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Robert Altman

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Open Vld

**Open Vld** (Nederlands: *Open Vlaamse Liberalen en Democraten*) is 'n Vlaamse (België) liberale politieke party. Die huidige voorsitter is Gwendolyn Rutten (2013).

## Bekende lede 
* Maggie De Block
* Alexander De Croo
* Karel de Gucht
* Jef Valkeniers
* Guy Van Hengel
* Guy Verhofstadt

## Verwysings
79ste Oscar-toekenningsaand

Die **79ste Oscar-toekenningsaand** is op 25 Februarie 2007 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2006. Ellen DeGeneres was die aanbieder.

*Dreamgirls* het die meeste benoemings (agt) gekry, maar *The Departed* het op die ou end meer Oscars (vier) gewen, onder meer beste rolprent en regisseur vir Martin Scorsese nadat hy agt keer vantevore onsuksesvol benoem is. ''Pan's Labyrinth* het drie gewen, en *An Inconvenient Truth*, *Dreamgirls* en *Little Miss Sunshine* twee elk.

Met vyf swart, twee Spaanse en ’n Asiatiese benoemde was dit die etnies mees uiteenlopende groep wat vir die akteurs kategorieë in aanmerking gekom het. Ná dekades waarin meestal wit mense gewen het met hier en daar ’n wenner uit ’n minderheidsgroep, het die lys van benoemdes meer verteenwoordigend geraak. ’n Rekordgetal van 10 Mexikane het altesaam 12 benoemings gekry. Van hulle het die kinematograaf Guillermo Navarro en die produksie-ontwerper Eugenio Caballero gewen vir hul werk aan *Pan's Labyrinth''.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Ennio Morricone

### Jean Hersholt- Humanitêre Prys 
* Sherry Lansing

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
80ste Oscar-toekenningsaand

Die **80ste Oscar-toekenningsaand** is op 24 Februarie 2008 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2007. Jon Stewart was die aanbieder.

*No Country for Old Men* het die meeste Oscars gewen (vier), onder meer vir beste prent en regisseur. Ander wenners sluit in *The Bourne Ultimatum* (drie) en *La Vie en Rose* en *There Will Be Blood* (twee elk).

## Skrywerstaking 
’n Staking deur die Amerikaanse Skrywersgilde, wat op 5 November 2007 begin het, het gedreig om die Oscars in die wiele te ry. Die staking het gegaan oor die betaling van draaiboekskrywers vir die vertoning van hul werk op DVD's, die internet en ander moderne media.

Omdat gevrees is die staking kan op Oscar-aand nog voortduur, is ’n tweede seremonie beplan waar draaiboekskrywers se werk nie vertoon sou word en wat nie vereis het dat akteurs hul pryse self moet ontvang nie. Dit sou baie musieknommers insluit asook historiese rolprentgrepe om die 80ste jaar van die Oscars te beklemtoon.

Die staking is egter op 12 Februarie beëindig ná ’n voorlopige ooreenkoms met die *Alliance of Motion Picture and Television Producers*, en die seremonie kon normaalweg voortgaan.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Robert F. Boyle

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
81ste Oscar-toekenningsaand

Die **80ste Oscar-toekenningsaand** is op 22 Februarie 2009 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2008. Hugh Jackman was die aanbieder.

*The Curious Case of Benjamin Button* het die meeste benoemings gekry (13), maar *Slumdog Millionaire* het op die ou end die meeste Oscars ingepalm: altesaam agt, insluitende vir beste prent en regisseur. Eersgenoemde prent het drie pryse gewen. *The Dark Knight* en *Milk* het twee elk gewen.

Die wenner van die kategorie vir beste manlike byspeler, Heath Ledger, was die tweede akteur wat ’n nadoodse Oscar gewen het. Die eerste was Peter Finch in 1977.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Jean Hersholt- Humanitêre Prys 
* Jerry Lewis

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
82ste Oscar-toekenningsaand

Die **82ste Oscar-toekenningsaand** is op 7 Maart 2010 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2009. Alec Baldwin en Steve Martin was die aanbieders – dit was die eerste keer sedert die 59ste Oscar-seremonie in 1987 dat daar meer as een aanbieder is.

*The Hurt Locker* het nege benoemings gehad en ses Oscars gewen, waaronder beste rolprent en regisseur vir Kathryn Bigelow, die eerste vrou wat die Oscar vir beste regisseur wen. *Avatar*, wat ook nege benoemings gehad het, het drie pryse gewen. *Crazy Heart*, *Precious* en *Up* het twee elk gewen.

Die oud-Suid-Afrikaner Neill Blomkamp se *District 9*, wat in Johannesburg afspeel, is benoem vir beste prent, visuele effekte, verwerkte draaiboek en rolprentredigering. *Invictus*, ’n fliek oor Suid-Afrika se sege in die Wêreldbeker-rugbytoernooi in 1995, het twee benoemings gekry: Morgan Freeman vir die rol van oudpres. Nelson Mandela (beste akteur) en Matt Damon as Francois Pienaar (beste manlike byspeler). ’n praktyk wat gestaak is ná die 16de Oscar-toekenningsaand in 1944.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Lauren Bacall
* Roger Corman
* Gordon Willis

### Irving G. Thalberg-gedenkprys 
* John Calley

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
72ste Oscar-toekenningsaand

Die **72ste Oscar-toekenningsaand** is op 26 Maart 2000 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1999. Billy Crystal was vir die sewende keer die aanbieder.

*American Beauty* het agt benoemings gekry en het vyf Oscars gewen, waaronder vir beste rolprent.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
*Andrzej Wajda

### Irving G. Thalberg-prys 
* Warren Beatty

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia